32001R1413
L 191/8
JURNALUL OFÍCIAL AL UNIUNII EUROPENE
REGULAMENTUL (CE) NR. 1413/2001 AL COMISIEI
din 12 iulie 2001
de modificare pentru a șasea oară a Regulamentului (CE) nr. 785/95 privind stabilirea normelor de aplicare a Regulamentului (CE) nr. 603/95 al Consiliului privind organizarea comună a piețelor în sectorul furajelor uscate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 603/95 al Consiliului din 21 februarie 1995 privind organizarea comună a piețelor în sectorul furajelor uscate (1), astfel cum a fost modificat ultima dată prin Regulamentul (CE) nr. 1347/95 (2), în special articolul 18,
întrucât:
(1)
Articolul 2 alineatul (1) litera (a) a treia liniuță din Regulamentul (CE) nr. 785/95 al Comisiei din 6 aprilie 1995 privind stabilirea normelor de aplicare a Regulamentului (CE) nr. 603/95 al Consiliului privind organizarea comună a piețelor în sectorul furajelor uscate (3), astfel cum a fost modificat ultima dată prin Regulamentul (CE) nr. 676/1999 (4), stabilește că plantele întregi, recoltate verzi cu boabele necoapte, ale cerealelor menționate la punctul I din anexa I la Regulamentul (CEE) nr. 1765/92 al Consiliului (5) și care au fost cultivate pe un teren nedeclarat în cererea de ajutor pentru o suprafață în vederea obținerii ajutorului pentru culturi arabile menționată de regulamentul în cauză, sunt considerate „nutreț uscat” pentru a împiedica plata de două ori a ajutorului pentru același teren.
(2)
Regulamentul (CEE) nr. 1765/95 menționat anterior a fost abrogat și înlocuit de Regulamentul (CE) nr. 1251/1999 al Consiliului (6).
(3)
Regulamentul (CE) nr. 785/95 ar trebui modificat în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a furajelor uscate,
ADOPTĂ PREZENTUL REGULAMENT:
Articolul 1
Articolul 2 alineatul (1) litera (a) a treia liniuță din Regulamentul (CE) nr. 785/95 se înlocuiește cu următorul text:
„-
plantele întregi, recoltate verzi cu boabe necoapte, ale cerealelor menționate de anexa I punctul I la Regulamentul (CE) nr. 1251/1999 al Consiliului (7) și care au fost cultivate pe un teren nedeclarat în cererea de ajutor pentru o suprafață în vederea obținerii ajutorului pentru culturi arabile menționată de regulamentul în cauză,
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 iulie 2001.